Document ID: 31989R2411

*****
ΚΑΝΟΝΙΣΜΟΣ (ΕΟΚ) αριθ. 2411/89 ΤΟΥ ΣΥΜΒΟΥΛΙΟΥ
της 28ης Ιουλίου 1989
για την τροποποίηση του κανονισμού (ΕΟΚ) αριθ. 430/87 για το εισαγωγικό καθεστώς που εφαρμόζεται στα προϊόντα των κωδικών ΣΟ 0714 10 10, 0714 10 90 και 0714 90 10 καταγωγής ορισμένων τρίτων χωρών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 430/87 (1), όπως τροποποιήθηκε από τον κανονισμό (ΕΟΚ) αριθ. 3837/88 (2), καθορίζει το καθεστώς που εφαρμόζεται στη μανιόκα και τα παρόμοια προϊόντα καταγωγής τρίτων χωρών, στα οποία κατά την εισαγωγή στην Κοινότητα εφαρμόζεται εισφορά μεγίστου ύψους 6 % κατ' αξία·
ότι, σύμφωνα με την πρόθεση που ανήγγηλε η Κοινότητα στα πλαίσια των πολυμερών διαπραγματεύσεων στους κόλπους της ΓΣΔΕ ότι οι λιγότερο ανεπτυγμένες χώρες (ΡΜΑ) πρέπει να επωφελούνται από ένα ιδιαίτερο μέτρο στον τομέα αυτόν, πρέπει να παρασχεθεί στις χώρες αυτές μια ελάχιστη εγγύηση πρόσβασης στα υπάρχοντα πιστωτικά καθεστώτα·
ότι πρέπει να καταλογίζονται οι ποσότητες των προϊόντων καταγωγής ΡΜΑ στις ποσοστώσεις που καθορίζονται, ανάλογα με την περίπτωση, για τα σημερινά συμβαλλόμενα μέρη της ΓΣΔΕ, που αναφέρονται στο άρθρο 1 παράγραφος 2 στοιχείο β) του κανονισμού (ΕΟΚ) αριθ. 430/87, ή για τις τρίτες χώρες μη μέλη της ΓΣΔΕ, που αναφέρονται στο άρθρο 1 παράγραφος 2 στοιχείο δ), χωρίς όμως η ενδεχόμενη εξάντληση των ποσοστώσεων αυτών να εμποδίζει ην εισαγωγή των προϊόντων, καταγωγής των προαναφερόμενων χωρών, μέσα στο όριο συνολικής ποσότητας 5 000 τόνων ετησίως·
ότι πρέπει εξάλλου να προσαρμοστούν οι δασμολογικές ονομασίες που χρησιμοποιούνται στον κανονισμό (ΕΟΚ) αριθ. 430/87, ώστε να ληφθεί υπόψη η διάκριση που έχει εισαχθεί στη συνδυασμένη ονοματολογία από τον κανονισμό (ΕΟΚ) αριθ. 3174/88 της Επιτροπής της 21ης Σεπτεμβρίου 1988, που τροποποιεί το παράρτημα Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και τη στατιστική ονοματολογία και το κοινό δασμολόγιο (3), μεταξύ των προϊόντων που προορίζονται για ανθρώπινη κατανάλωση,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 430/87 τροποποιείται ως εξής:
1. Στο άρθρο 1 παράγραφος 1, οι ενδείξεις «ΣΟ 0714 10 10 και 0714 10 90» αντικαθίστανται από τις ενδείξεις «ΣΟ 0714 10 10, 0714 10 91 και 0714 90 99».
2. Στο άρθρο 1 παράγραφος 2, οι ενδείξεις «ΣΟ 0714 10 90 και 0714 90 10» αντικαθίστανται από τις ενδείξεις «ΣΟ 0714 10 91, 0714 10 99, 0714 90 11 και 0714 90 19».
3. Στο άρθρο 1 παράγραφος 2 προστίθεται το ακόλουθο εδάφιο:
«Η εξάντληση των ποσοστώσεων που αναφέρονται στα στοιχεία β) και δ) δεν μπορεί να εμποδίζει τη θέση σε ελεύθερη κυκλοφορία, με είσπραξη της εισφοράς σε μέγιστο ύψος, των εν λόγο προϊόντων καταγωγής των λιγότερο ανεπτυγμένων χωρών (ΡΜΑ) που απαριθμούνται στο παράρτημα, μέσα στο όριο συνολικής ποσότητας 5 000 τόνων ετησίως.»
4. Προστίθεται το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουλίου 1989.

Labels: 3
17
19
15